Burnt Weeny Sandwich

***Burnt Weeny Sandwich*** er det sjette studioalbumet til det amerikanske bandet The Mothers of Invention og det niende albumet til Frank Zappa. Albumet ble utgitt i 1970, og inneholder både studioinnspillinger og live-innspillinger.

## Tittel
Frank Zappa sa i et intervju at tittelen var inspirert av en fastfood-rett han hadde pleid å spise. Retten bestod av en godt stekt koscher-pølse som lå mellom to brødstykker med sennep på.

Zappa og plateselskapet hans spilte senere videre på dette ved å gjenutgi albumene *Burnt Weeny Sandwich* og *[[Weasels Ripped My Flesh]]* sammen på vinyl under tittelen *2 Originals of the Mothers of Invention*, med de originale coverne plassert på høyre og venstre på innsiden – litt som sennepen på Zappas gamle favorittrett.

## Albuminnhold
Albumet *Burnt Weeny Sandwich* ble utgitt etter at Zappa hadde oppløst The Mothers of Invention.

På dette albumet spiller Ian Underwood en sentral rolle. Han spilte både keyboard og treblåsinstrumenter i The Mothers of Invention. Både dette albumet og det neste, *Weasels Ripped My Flesh*, inneholder mange spor som var innspilt tidligere, men ikke utgitt. På *Weasels Ripped My Flesh* er det mest live-opptak, mens de fleste sporene på *Burnt Weeny Sandwich* er strukturert studioarbeid og strukturerte Zappa-komposisjoner – som for eksempel «Little House I Used to Live In», som er sentral på albumet. Sluttpartiet på «Little House I Used to Live In» inneholder en orgel-solo som Frank Zappa spilte inn sammen med bandet i Whitney Studios i Glendale, California.

Gitarsoloen i «Theme from Burnt Weeny Sandwich«» er hentet fra en tidligere ubrukt innspilling av låten «Lonely Little Girl», som ble gjort i 1967 av LP'n *[[We're Only in It for the Money]]*. Zappa og trommeslageren Art Tripp la senere på en del overdubs med rytmeinstrumenter på den utgitte versjonen av låten «Little House I Used to Live In». Mot slutten av «Little House» spiller Zappa  en orgelsolo med bandet i Whitney Studios i Glendale, California.

Gitarsoloen i «Theme from Burnt Weeny Sandwich«» er hentet fra en ubrukt, utvidet versjon av extended version of «Lonely Little Girl«» fra innspillingen i 1967 for *[[We're Only in It for the Money]]*.

«Valarie» skulle opprinnelig utgis som singel sammen med «My Guitar Wants to Kill Your Mama». Men hverken Zappa eller Reprise Records likte ideen og stoppet singel-utgivelsen; i stedet ble låten et spor på albumet.

«Igor's Boogie» henspiller på komponisten Igor Stravinsky, som var et stort forbilde for Zappa.

Ifølge illustratøren Cal Schenkel hadde han opprinnelig laget omslaget som ble brukt på *Burnt Weeny Sandwich*, til et av Eric Dolphys album.

Piano-introduksjonen på «Little House I Used to Live in» er utgitt som en del av den amerikanske pianovirtuosen Yvar Mikhashoffs CD-boks *Yvar Mikhashoff's Panorama of American Piano Music*.

## Sporliste
Alle sporene er skrevet av Frank Zappa med mindre annet er spesifisert:

**Side 1**
* 1. «1.WPLJ» (Ray Dobard, Luther McDaniel)  (3:02)
* 2. «Igor's Boogie, Phase One» (0:40)
* 3. «Overture to a Holiday in Berlin» (1:29)
* 4. «Theme from Burnt Weeny Sandwich» (4:35)
* 5. «Igor's Boogie, Phase Two» (0:35)
* 6. «Holiday in Berlin, Full Blown» (6:27)
* 7. «Aybe Sea» (2:45)

**Side 2**
* 8. «Little House I Used to Live in» (18:42)
* 9. «Valarie» (Jackie & the Starlites) (3:14)

## Medvirkende
**Musikere**

* Frank Zappa – gitar, orgel, sang
* Jimmy Carl Black – trommer, slagverk
* Roy Estrada – bassgitar, bakgrunnsang, rap
* Janet Ferguson – bakgrunnsang
* Bunk Gardner – treblåseinstrument
* Buzz Gardner – trompet
* Billy Mundi – trommer (ukreditert)
* Lowell George – gitar, sang
* Don "Sugarcane" Harris – fiolin på «Little House I Used to Live In»
* Don Preston – tangentinstrumenter
* Jim Sherwood – treblåserinstrumenter
* Art Tripp – trommer, rytmeinstrument
* John Balkin – bass på «WPLJ», kontrabass på «Overture to a Holiday in Berlin»

**Produksjon**
* Produsent og arrangør: Frank Zappa
* Lydtekniker: Dick Kunc
* Design: John Williams
* Omslagskunst: Cal Schenkel
* Omslag på CD: Ferenc Dobronyl og Cal Schenkel

## Eksterne lenker
* Weeny Sandwich'' på Discogs
* Weeny Sandwich'' på MusicBrainz
* Weeny Sandwich'' på AllMusic